กิมย้ง
กิมย้ง (Chinese:金庸; pinyin:Jīnyōng จินยง) หรือชื่อจริง จา เหลียงยง (simplified Chinese:查良镛; traditional Chinese:查良鏞; pinyin:Zhā Liángyōng จา เหลียงยง; English: Louis Cha Leung-yung) เป็นนักเขียนนิยายกำลังภายในที่ได้รับความนิยมมาก มักเขียนนิยายโดยแฝงเนื้อหาทางการเมืองบางอย่างไว้ โดยเฉพาะการวิจารณ์ระบบกษัตริย์ พรรคคอมมิวนิสต์ และลัทธิเชื้อชาติฮั่นเป็นใหญ่
กิมย้งมีหนังสือพิมพ์เป็นของตัวเองและดูแลกิจการหนังสือพิมพ์ ชื่อ หมิงเป้า (明報) กิมย้ง เสียชีวิตเมื่อวันที่ 30 ตุลาคม ค.ศ. 2018
เกิดเมื่อวันที่ 10 มีนาคม ค.ศ. 1924 (ตรงกับ พ.ศ. 2467 ตามปฏิทินไทยในสมัยนั้น) ที่อำเภอไฮ้เล้ง เขตไห่หนิง มณฑลเจ้อเจียง แห่งภาคตะวันออกของจีน เป็นบุตรคนที่สองของตระกูลที่มีฐานะ เริ่มอ่านหนังสือตั้งแต่วัยเด็ก เมื่อตอนอายุ 9 ขวบ ก็อ่านทั้งนิยายของจีนทั้งหมด และนิยายแปลของต่างประเทศ ในวัยเยาว์ได้อ่านวรรณกรรมคลาสสิกทั้ง 4 เรื่องของจีน ได้แก่ สามก๊ก (三国演义) ซ้องกั๋ง (水浒传) ไซอิ๋ว (西游记) และความฝันในหอแดง (红楼梦)[1]
เริ่มศึกษาในปี ค.ศ. 1929 ที่โรงเรียนเจียเซียง ไห่หนิง (嘉兴海宁小学) มณฑลเจ้อเจียง, ปี ค.ศ. 1944 เข้าเรียนในภาควิชาภาษาต่างประเทศที่มหาวิทยาลัยการเมืองแห่งรัฐบาลกลาง (國立中央政治大學) ต่อมาปี ค.ศ. 1946 ได้ย้ายมาเรียนที่ภาควิชากฎหมาย มหาวิทยาลัยตงอู๋ (東吳大學) แห่งเซี่ยงไฮ้ เอกกฎหมายระหว่างประเทศ ในปี ค.ศ. 2005 ได้รับปริญญาดุษฎีบัณฑิตกิตติมศักดิ์จากมหาวิทยาลัยเคมบริดจ์ และ ศึกษาปริญญาเอกในภาควิชาการศึกษาตะวันออก เอกประวัติศาสตร์จีนที่ เซนต์จอห์นคอลเลจ มหาวิทยาลัยเคมบริดจ์ ในปี ค.ศ. 2013 ได้รับปริญญาดุษฎีบัณฑิตทางด้านวรรณคดีจีนจากมหาวิทยาลัยปักกิ่ง (北京大學)
กิมย้งเสียชีวิตวันที่ 30 ตุลาคม พ.ศ. 2561 อายุรวม 94 ปี 7 เดือน 20 วัน
กิมย้ง หรือ จาเหลียงย้ง ได้สร้างผลงานจำนวน 15 เรื่อง โดยทั้งหมดที่กิมย้งเขียนล้วนเป็นนิยายกำลังภายใน เป็นเรื่องยาว 12 เรื่อง เรื่องขนาดกลาง 2 เรื่อง และ เรื่องสั้น 1 เรื่อง อันได้แก่
จอมใจจอมยุทธ หรือ ตำนานอักษรกระบี่ - 書劍恩仇錄 - Book and Sword: Gratitude and Revenge (พ.ศ. 2498) เพ็กฮวยเกี่ยม หรือ กระบี่เลือดเขียว - 碧血劍 - Sword Stained with Royal Blood (พ.ศ. 2499) มังกรหยก ภาค 1 - 射雕英雄传 - The Legend of the Condor Heroes (พ.ศ. 2500) จิ้งจอกภูเขาหิมะ - 雪山飛狐 - Flying Fox of Snowy Mountain (พ.ศ. 2502) มังกรหยก ภาค 2 - 神雕侠侣 - The Return of the Condor Heroes (พ.ศ. 2502) จิ้งจอกอหังการ - 飛狐外傳 - The Young Flying Fox (พ.ศ. 2503) เทพธิดาม้าขาว - T: 白馬嘯西風 S: 白马啸西风 - Swordswoman Riding West on White Horse (พ.ศ. 2504) ดาบนกเป็ดน้ำ - T: 鴛鴦刀 S: 鸳鸯刀 - Blade-dance of the Two Lovers (พ.ศ. 2504) มังกรหยก ภาค 3 (倚天屠龍記) Heaven Sword and Dragon Sabre (พ.ศ. 2504) กระบี่ใจพิสุทธิ์ - T: 連城訣 S: 连城诀 - A Deadly Secret (พ.ศ. 2506) แปดเทพอสูรมังกรฟ้า - 天龙八部 - Semi-Gods and Semi-Devils (พ.ศ. 2506-2509) มังกรทลายฟ้า - T: 俠客行 S: 侠客行 - Ode to Gallantry (พ.ศ. 2509-2510) กระบี่เย้ยยุทธจักร- 笑傲江湖 - The Smiling, Proud Wanderer (พ.ศ. 2510-2512) กระบี่นางพญา - T: 越女劍 S: 越女剑 - Sword of the Yue Maiden (พ.ศ. 2513) อุ้ยเสี่ยวป้อ - T: 鹿鼎記 S: 鹿鼎记 - Deer and the Cauldron (พ.ศ. 2512-2515)
กระบี่นางพญา - ราชวงศ์โจว (ตะวันออก)
แปดเทพอสูรมังกรฟ้า - ราชวงศ์ซ่ง (เหนือ)
มังกรหยก ภาค 1 - ราชวงศ์ซ่ง (ใต้)
มังกรหยก ภาค 2 - ราชวงศ์ซ่ง (ใต้)
มังกรหยก ภาค 3 - ราชวงศ์หยวน
กระบี่ใจพิสุทธิ์ - ราชวงศ์หมิง
กระบี่เย้ยยุทธจักร - ราชวงศ์หมิง
มังกรทลายฟ้า - ราชวงศ์หมิง
เพ็กฮวยเกี่ยม - ราชวงศ์หมิง
เทพธิดาม้าขาว - ราชวงศ์หมิง
จิ้งจอกอหังการ - ราชวงศ์หมิง
อุ้ยเสี่ยวป้อ - ราชวงศ์ชิง
จอมใจจอมยุทธ - ราชวงศ์ชิง
ดาบนกเป็ดน้ำ - ราชวงศ์ชิง
จิ้งจอกภูเขาหิมะ - ราชวงศ์ชิง
โก้วเล้ง บันเทิงคดีกำลังภายใน
หมวดหมู่:นักเขียนนิยายกำลังภายใน